ร้านอาหารญี่ปุ่นคุณภาพดี คนญี่ปุ่นเข้ามาทานกันเยอะ แสดงว่ารสชาติสอบผ่านฝีปากคนญี่ปุ่นค่ะ
ตาลมาทานช่วงเที่ยง เค้าจะมีเมนูเป็น lunch set ราคาไม่หนักกระเป๋ามาก เหมือนช่วงเย็นให้ได้อิ่มกัน
ราคาเซทนึงตก  200-500 บาท ขึ้นอยู่กับวัตุถุดิบของ เซทอาหารนั้นๆ ว่าเป็นอะไร มูลค่าถูกแพงขนาดไหน
มื้อนี้ตาลนูโชคดี เจ้านายใจดีพามา เลยไม่มีค่าเสียหายสำหรับมื้อนี้ค่ะ

เมนูมีหลายอย่างเหมือนกัน แต่รูปเมนูไม่ค่อยชัดเท่าไหร่ ออกจะเบลอๆ แล้วชื่อเมนูเป็นภาษาไทย แบบทับศัพท์
ภาษาญี่ปุ่นไปเลย ทำให้คนไม่รู้ภาษาญี่ปุ่นอย่างตาล ต้องถามพนักงานบ่อยนิดนึงว่า มันคืออะไร

สั่ง "ข้าวหน้าปลาไหล" ในเซทมีอุด้งเลือกได้ว่าจะทานแบบร้อน หรือเย็น มีผักดองไว้แกล้มแก้เลี่ยน แล้วก็ไข่ตุ๋นนุ่มๆ 
ให้ได้กินกันค่ะ เซทนี้บอกเลยว่าอิ่มมาก คือมันเยอะมากจริงๆ ทุกอย่างมาแบบไม่กั๊กของ อย่างข้าวหน้าปลาไหลนี้
เนื้อปลาไหลชิ้นพอดีคำ มีหลายชิ้น พอดีกับปริมาณข้าว ไม่ใช่ข้าวเหลือปลาไหลหมดให้เสียอารมณ์ 

นอกจากในอาหารคาวในเซทแล้ว เค้ายังมีของหวาน อย่าง "โมจิถั่วแดง" กับชา (หรือจะเลือกกาแฟ ชามะนาว ก็ได้) 
มาพร้อมกับ นม น้ำเชื่อม ให้ล้างปาก โมจิลูกกลมๆ มากับถั่วแดงกวน ใส่นมลงไปในโมจิ กินกับถั่วแดงกวน 
รสชาติหวานมันอร่อยดีค่ะ

ในร้านช่วงเที่ยง คนที่มาทานส่วนใหญ่เป็นแก๊งค์แม่บ้านญี่ปุ่น มานั่งทานกันเป็นส่วนใหญ่ค่ะ ตอนที่ตาลมาถึงโต๊ะนั่งเต็ม 
เหลือแต่ที่นั่งกับเคาท์เตอร์ เลยต้องรอแปปนึง ถึงย้ายไปนั่งโต๊ะค่ะ